armvectores/hy_wikipedia_2023 huggingface dataset:
Աղբյուրների պաշտամունքը հայերի մոտ

Աղբյուրների պաշտամունք, բնապաշտության երևույթ հայերի մոտ։
Դեռ հնագույն ժամանակներից հայերի մոտ աղբյուրներն ընկալվել են որպես առողջություն պարգևողներ, որոնց մի մասը բուժել է բոլոր հիվանդությունները, իսկ մի մասը՝ միայն որոշ հիվանդություններ և այլն։ Հիվանդը բուժվելու համար նախ իր պաշտամունքն է մատուցում, ապա աղբյուրի մեջ թաղում է երկու ձոը որպես նվիրատվություն, ապա երկու մեխ, չար աչքից պաշտպանվելու համար, և, ի վերջո, աղբյուրի մեջ լողանում է։ Եթե հիվանդը չի կարող մինչև աղբյուրը գնալ, ապա այնտեղից ջուր են բերում և հիվանդին լողացնում։ Սակայն ջուր բերելիս ամանը գետնին չեն դնում և հետ չեն նայում։ Աղբյուրների ծագումը վերագրվում է հեթանոսական աստվածներին (հիմնականում կաթնաղբյուրներն ու լուսաղբյուրները)։ հայերի մոտ դեռևս կա էն հավատը, որ աղբյուրներից մի քանիսի վրա երկնքից լույս է իջնում։ Աղբյուրների առաջ մոմ են վառում, խունկ ծխում, զոհաբերություններ կատարում, աղոթում և այլ կրոնական ծեսեր կատարում։ Ըստ հին հայկական սովորույթի նորահարսը առաջին անգամ ջրի գնալիս աղբյուրին ցորեն է մատուցում։ կամ աղբյուրից ջուր խմելիս նրա կողմը քար է նետում, կամ քար է վերցնում՝ ի չիք դարձնելով մերձավորներից մեկին կորցնելու վտանգը։
Ըստ հին հայկական հավատալիքի կան անմահության աղբյուրներ, որոնց ակունքները պատված են ծաղիկներովիբր թե՝ այդ աղբյուրներում լողացողը, կամ ջրից խմողը, անմահություն է ձեռք բերում։ Աղբյուրների պաշտամունքի վկայություններ կան Սասունցի Դավիթ էպոսում։ Աղբյուրների պաշտամունքը ինչ-որ ձևով առնչվել է վիշապների պաշտամունքին։ Աղբյուրների պաշտամունքի մի շարք ծեսեր մինչ օրս էլ մթագնված ձևով պահպանվել են Արցախում, Սևանա լճի ավազանում և այլուր։
Էֆթելինգ

Էֆթելինգ (հոլ.՝ Efteling), հանդիսանում է Բենիլյուքսի ամենամեծ զվարճանքների կենտրոնը։ 2014 թվականին դրա տարեկան շրջանառությունը կազմել է 165 000 000 եվրո։ Այգու հանրային սննդի համակարգը Նիդեռլանդների հանրային սննդի ամենախոշոր ձեռնարկությունների ցանկում զբաղեցնում է 26-րդ տեղը։ Նիդեռլանդների բնակչության 94%-ը գոնե մեկ անգամ այցելել է Էֆթելինգ։ 2009 թվականին այգին ունեցել է 100 000 000 այցելու։

Էֆթելինգը գտնվում է Կատսգյոֆելում (Թիլբուրխից ոչ հեռու) Նիդեռլանդների հյուսիսային Բրաբանտ նահանգում։ Էֆթելինգի պաշտոնական բացումը տեղի է ունեցել 1952 թվականին։ Այդ ժամանակ մուտքի տոմսի արժեքը ընդամենը 80 ցենտ էր։ Էֆթելինգն աշխատում է ողջ տարին՝ ամեն օր։ 2018 թվականի մուտքի տոմսի արժեքը 37,5 € էր (մեծահասակի տոմսը՝ դրամարկղում)։
Այգին ընդգրկված է աշխարհում թեմատիկ այգիների 25 առավել այցելվողների և Եվրոպայի ամենախոշորների եռյակում։ Էֆթելինգ այցելել է 5 400 000 մարդ։
Ներկայումս առողջարանը իր մեջ ներառում է թեմատիկ այգի, գոլֆի դաշտ և երեք թեմատիկ հյուրանոց։ Այստեղ են բնակվում Հանս Քրիստիան Անդերսենի, Գրիմ Եղբայրների և Շառլ Պերոյի հերոսները։ Էֆթելինգը բաժանված է հինգ թագավորությունների։
Էֆթելինգում կան վեց ամերիկական սահաբլրակներ։ Ինչպես նաև ավելի քան 36 ատրիակցիոններ և շոու։
75 հա մակերեսով և գեղատեսիլ անտառով շրջապատված տարածքում տեղակայված է ատրակցիոնների թեմատիկ այգին և Էֆթելինգ հյուրանոցային համալիրը։ Անտառային թագավորությունը Բոսրեյկ առողջարանային գյուղն է, որը գտնվում է այգու ետևում։ «Էֆթելինգի աշխարհի» ընդհանուր տարածքը կազմում է 276,1 հա, ներառյալ 11 հա մակերեսով կայանատեղին։ Տարվա ընթացքում, միջին հաշվարկով, Էֆթելինգ այցելում է 5 միլիոն մարդ։

		
		
		
		
		
		
		
		


== Ծանոթագրություններ ==


== Արտաքին հղումներ ==
Подробный фото и видеорепортаж о парке Эфтелинг
Сайт (Нидерландский язык, Английский язык, Немецкий язык, Французский язык)
Фоторепортаж из парка Эфтелинг
Զոյա Պետրոսյան

Զոյա Սահակի Պետրոսյան (օգոստոսի 9, 1929(1929-08-09), Երևան, Հայկական ԽՍՀ, ԱԽՖՍՀ, ԽՍՀՄ), հայ ջութակահար, մանկավարժ։ ՀԽՍՀ վաստակավոր արտիստ (1963)։


== Կենսագրություն ==
Զոյա Պետրոսյանը ծնվել է Երևանում։ 1947 թվականին ավարտել է Երևանի պետական կոնսերվատորիան, 1953 թվականին՝ Մոսկվայի Պյոտր Չայկովսկու անվան պետական կոնսերվատորիան։ 1953-1993 թվականներին եղել է Հայֆիլհարմոնիայի մենակատար։ 1957-1962 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1962 թվականից՝ Երևանի Կոմիտասի անվան պետական կոնսերվատորիայում, 1983 թվականից՝ պրոֆեսոր։ 2000 թվականից աշխատել է Էջմիածնի երաժշտական դպրոցում՝ որպես խորհրդատու, 2003 թվականից հանդես է եկել Երևանի երաժշտական ուսումնարանի պետական հանձնաժողովի կազմում։
Կատարել է հայ, ռուս, վրացի և այլ ազգերի կոմպոզիտորների ստեղծագործություններ, ձայնագրվել ռադիոյի և հեռուստատեսության բազմաթիվ հաղորդումներում, թողարկել ձայնասկավառակներ։


== Պարգևներ ==
ՀԽՍՀ վաստակավոր արտիստ, 1963 թ.


== Ծանոթագրություններ ==


== Արտաքին հղումներ ==
Zoya Petrosyan Henryk Wieniawski "Capriccio-Valse E major", op.7
Zoya Petrosyan - (A.Spendiaryan)
(2206) Գաբրովա

(2206) Գաբրովա (անգլ.՝ Gabrova), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,014206 ա. մ., առավելագույնը մոտենում է 2,8607 ա. մ. հեռավորության վրա և հեռանում 3,1677 ա. մ.։ Արեգակի շուրջ մեկ ամբողջական պտույտ է կատարում 1911,43 երկրային օրվա ընթացքում, իր ուղեծրով շարժվելով միջինում 0,188341 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2206) Գաբրովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լի Սո Կյունգ

Լի Սո Կյունգ (կորեերեն՝ 이수경, հոկտեմբերի 24, 1996(1996-10-24), Սեուլ, Հարավային Կորեա), հարավկորեացի դերասանուհի։ Առավել հայտնի է դարձել Յոնգսուն ֆիլմում խաղացած իր դերով։


== Ֆիլմագրություն ==


=== Ֆիլմ ===


=== Հեռուստասերիալներ ===


== Մրցանակներ և անվանակարգեր ==


== Ծանոթագրություններ ==
Լյաենեմաա

Լյաենեմաա (էստ․՝ Läänemaa կամ Lääne maakond), նահանգ Էստոնիայում, գտնվում է երկրի արևմտյան մասում։ Վարչական կենտրոնն է Հաապսալու քաղաքը։


== Վարչական-տարածքային բաժանում ==
Նահանգը կազմված է 1 քաղաքից և 9 շրջաններից։
Քաղաքներ՝

ՀաապսալուՇրջաններ՝

 Հանիլա (էստ․՝ Hanila vald)
 Կուլլամաա (էստ․՝ Kullamaa vald)
 Լիհուլա (էստ․՝ Lihula vald)
 Լյաենե-Նիգուլա (էստ․՝ Lääne-Nigula vald)
 Մառտնա (էստ․՝ Martna vald)
 Նոառոոցի (էստ․՝ Noarootsi vald)
 Նիվա (էստ․՝ Nõva vald)
 Ռիդալա (էստ․՝ Ridala vald)
Վոռմսի (էստ․՝ Vormsi vald)


== Ծանոթագրություններ ==
Թռչունների չու

Թռչունների չու, թռչունների ամենամյա տեղաշարժը բնադրավայրերից ձմեռային շրջաններ։ Թռչունների չուն կլիմայի սեզոնային փոփոխություններին հարմարվելու ընդունակություն է, որը ձեռք է բերվել տեղանքի բնակլիմայական և կերային անբարենպաստ պայմաններից խուսափելու համար։ Նշված երևույթը ժառանգաբար ամրապնդվում և փոխանցվում է սերնդից սերունդ։ Թռչունների չուի ժամկետները պայմանավորված են սնման ձևով. հատիկակեր թռչունները ավելի վաղ են վերադառնում, քան միջատակերները։ Սովորաբար թռչունները որքան շուտ են վերադառնում, այնքան ուշ են չվում, սակայն որոշ տեսակներ, օրինակ, կտցարները վաղ չվում են, վաղ վերադառնում։ Գարնանը առաջինը բնադրավայրերն են գալիս առավելապես արուները, ապա՝ էգերը։ Սպիտակ արագիլի արուները Արարատյան դաշտ են վերադառնում փետրվարի վերջերին, էգերը՝ մարտի սկզբներին։ Երևանի շրջակայքում ապրող 134 տեսակ թռչուններից 38-ը չվող է (բնադրվում են Հայաստանում, ձմեռում ավելի հարավում), իսկ 34 տեսակը ձմեռողներ են (Հայաստանը նրանց ձմեռանոցն է)։ Թռչունների հեռավորությունը կախված է թռչունների էկոլոգիական պահանջներից, հատիկակերների բնադրավայրերը ավելի մոտ են ձմեռանոցներին, քան միջատակերներինը։ Ամենահեռավոր չուն կատարում են բևեռային ծովածիծառները, որոնք բնադրում են Արկտիկայում, ձմեռում Անտարկտիկայում։ Հայաստանում բնադրավայրերին մոտ են ձմեռում սերմնաքաղերը, սև ագռավները։ Թռչունների մեծամասնությունը չվում է փետրափոխման ավարտից հետո, որոշների փետրափոխումը դադարում է չուի ընթացքում և վերսկսում այն ավարտելուց հետո, երբեմն՝ ձմեռանոցներում։ Թռչունների չվելու ցանկությունն առաջանում է ֆիզիոլոգիական որոշակի վիճակի (ենթամաշկային ճարպի կուտակում, սեռական հորմոնների ակտիվացում) ազդեցությամբ։ Այդ շրջանում թռչունները հակում են ունենում երամներ կազմելու և որոշակի ուղղությամբ շարժվելու։ Որոշ թռչուններ կողմնորոշվում են Արևի, Լուսնի, աստղերի, նույնիսկ երկրի մագնիսական դաշտի օգնությամբ։ Թռչունները չվում են երամներով։
Աստերոիդների ցանկ (249901-250000)

Աստերոիդների ցանկ (249801-249900)  • Աստերոիդների ցանկ  • Աստերոիդների ցանկ (250001-250100)
 Աստերոիդների ցանկ (249801-249900)  • Աստերոիդների ցանկ  • Աստերոիդների ցանկ (250001-250100)
Համամիութենական լենինյան կոմերիտմիության մրցանակ

Համամիութենական լենինյան կոմերիտմիության (կոմսոմոլի) մրցանակ (ռուս.՝ премия Ленинского комсомола), ԽՍՀՄ-ում գիտության, տեխնիկայի, գրականության, արվեստի, ճարտարապետության և քաղաքաշինության բնագավառներում, արտադրության ասպարեզում «ակնառու նվաճումների հասած երիտասարդներին» տրվող ամենամյա մրցանակ։ Սահմանել և շնորհել է ՀամԼԿԵՄ (Կոմսոմոլ) Կենտկոմը՝ 1967թ.- 1991 թվականներին։ 
Հայաստանից ՀամԼԿԵՄ դափնեկրի կոչման են արժանացել 92 հոգի և 5 կազմակերպություն։
Գայ (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԳայԳայ (ուկրաիներեն՝ Гай), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Գայ գյուղում բնակվում էր 44 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոարի

Կոարի (պորտ.՝ Coari), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի կենտրոնական մարզ վարչական մեզոշրջանի մեջ։ Մտնում է միկրո–տնտեսական և վիճակագրական Կոարիյում։ Բնակչությունը կազմում է 65 222 մարդ (2007 թվականի տվյալներով), տարածքը զբաղեցնում է 57 230 կմ², բնակչության խտությանը կազմում է 2,20 մարդ/կմ²։


== Պատմություն ==
Քազաքը հիմնադրվել է 1874 թվականին։
Աբդուլլահ իբն Հաթիմ ալ-Բահիլի

Աբդուլլահ իբն Հաթիմ ալ-Բահիլի (անհայտ - մոտ 703), Հայաստանի առաջին արաբ ոստիկանը (699-703): 694 թվականին բանակով գալով Հայաստան, բնակություն է հաստատում Դվինում և այն դարձնում նստավայր, սահմանում ծանր հարկեր, պարտադրում վճարել մահացած ազգականների կամ համագյուղացիների պարտքերը։ Ավելի ուշ՝ 699-703 թվականներին դառնում է ամիրապետ։ Ցանկանում էր վերացնել հայ նախարարական դասը և Հայոց զինված ուժերը։ Ձերբակալելով հայ նախարարներին՝ տիրացավ նրանց կալվածքներին։ 703 թվականին Հայոց սպարապետ Սմբատ Բագրատունու հեծելազորը պարտության մատնեց Աբդուլլահի զորաբանակը Վարդանակերտի ճակատամարտում։ Հավանաբար այդտեղ էլ Աբդուլլահը սպանվել է։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 11
.pg

.pg Պապուա Նոր Գվինեայի վերին մակարդակի ազգային դոմենն է։


== Արտաքին հղումներ ==
IANA .pg whois տեղեկություն
Կառնոտիտ

Կառնոտիտ (ֆրանս. քիմիկոս Ա. Կառնոյի (A. Carnot) ազգանվամբ), միներալ ուրանային փայլարիկների խմբից՝ K2 (UO2)2 V2O8 x 3H2O բյուրեղյա գիտական համակարգը մոնոկլինային է։ Բյուրեղները հազվադեպ են։ Սովորաբար առաջացնում է հատիկային և փոշենման ագրեգատներ։ Գույնը՝ վառ դեղին։ Կարծրությունը՝ 2-2.5, խտությունը՝ 4460 կգ/մ³։ Խիստ ռադիոակտիվ է։ Հանդիպում է ուրան-վանադիումային հանքավայրերի օքսիդացման զոնայում, ավազաքարերում։ Հանքավայրեր կան ԱՄՆ-ում, Ավստրալիայում։ Ուրանի և վանադիումի արժեքավոր հանքանյութ է։


== Ծանոթագրություններ ==
Բիտյուգ (գյուղ, Նովոուսմանսկի շրջան)

Անվան այլ կիրառումների համար տե՛ս՝ Բիտյուգ (այլ կիրառումներ)Բիտյուգ (ռուս.՝ Битюг), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Բնակչությունը 2005 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անգար-7

«Անգար-7» (ֆր.՝ Hangar-7), կառույց ավստրիական Զալցբուրգ քաղաքում, որտեղ պահվում են պատմական օդանավերի, ուղղաթիռների և «Ֆորմուլա-1» ավտոմրցարշավների մասնակցած մեքենաների հավաքածուներ։ Այն միաժամանակ սպասարկում է Flying Bulls մասնավոր ավիափոխադրող ընկերությանը, որի հենակայանը գտնվում է Զալցբուրգում։ Անգար-7-ը պատկանում է Red Bull-ի հիմնադիր Դիտրիխ Մատեշիցին։ Այնտեղ գործում են նաև երկու բար, ժամանցի կենտրոն և Միշլեն աստղի արժանացած Ikarus ռեստորանը։ Շինությունը, որ աերոդինամիկ պրոֆիլի տեսք ունի, պատրաստվել է 1200 տոննա պողպատից և 75 հազար քառակուսի ոտնաչափ հատուկ ապակուց։ Հարևանությամբ և նրա նմանությամբ, սակայն ավելի փոքր չափերով կառուցվել է Անգար-8-ը, որը ծառայեցվում է թռչող մեքենաների ու սարքերի վերանորոգման և դրանց տեխնիկական սպասարկման նպատակներին։ Ի տարբերություն Անգար 7-ի, որտեղ այցելուների մուտքն ազատ է, և տարեկան 200 հազարից ավելի զբոսաշրջիկ է այցելում, Անգար-8 սովորաբար կողմնակի անձանց չի թույլատրվում  մուտք գործել։
Անգար-7-ի նախագծման աշխատանքներն սկսվել են 1999 թվականի հոկտեմբերին, այն բանից հետո, երբ ակնհայտ դարձավ, որ Flying Bulls ընկերության ինքնաթիռների քանակն այնքան է ավելացել, որ Ինսբրուկի օդանավակայանում այլևս ազատ տեղ չկա դրանց համար։ Սկզբնապես պլանավորվել էր, որ Անգար-7-ը ծառայելու է որպես Flying Bulls-ի ինքնաթիռների տնային հանգրվան։ Նախագծերը պատրաստեց ավստրիացի ճարտարապետ Ֆոլկմար Բուրգշտալլերը, և 2001 թվականի հունվարին Զալցբուրգի օդանավակայանում սկսվեցին շինարարական աշխատանքները։ 2003 թվականի օգոստոսի 22-ին տեղի ունեցավ կառույցի պաշտոնական բացումը։
Կառույցն իր արտաքին տեսքով թև է հիշեցնում։ 1200 տոննանոց պողպատե կրող կոնստրուկցիան պատրաստվել է Waagner Biro AG-ի կողմից, որը հետագայում պատրաստել է նաև Անգար-8-ի կրող կոնստրուկցիան՝ ըստ ATELIER Volkmar Burgstaller-ի նախագծի։ Շինության երեսպատման նպատակով օգտագործվել է մոտավորապես 380 տոննա ընդհանուր քաշով  1754 հատուկ ապակե սալ (պանել), և չնայած ահռելի քաշին՝ շենքը դինամիզմ ու անկշռություն է ճառագում։ Այցելուներին այնպես է թվում, թե ցուցանմուշների վերևում ձգվում է երկնքի կամարը։ Ցուցասրահը ներսից ունի ձվածիրի ձև, ավելի քան 100 մետր երկարություն, 14,5 մետր բարձրություն և 67 մետր լայնություն։


== Ծանոթագրություններ ==


== Արտաքին հղումներ ==
Offizielle Website
Offizieller Online-Shop des Hangar-7
Bildergalerie von Hangar 7, Mai 2008
Übersichtsbild des Hangars
Waagner-Biro – Projekt Hangar 7 Archived 2019-04-13 at the Wayback Machine.
Official English Website
Բազաս (Օրտոնի վտակ)

Անվան այլ կիրառումների համար տե՛ս՝ Բազաս (այլ կիրառումներ)Բազաս  (ռուս.՝ Базас ), գետ Ռուսաստանում, հոսում է Կեմերովսկի շրջանում։ Գետի երկարությունը 41 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բենալուա դե լաս Վիլյաս

Բենալուա դե լաս Վիլյաս (իսպ.՝ Benalúa de las Villas), մունիցիպալիտետ Իսպանիայում` Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոս Մոնտես շրջանում։ Տարածքը կազմում է 21 կմ2։ Բնակչությունը` 1414 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 36 կմ։
Ստարոյակշեևո

Ստարոյակշեևո (ռուս.՝ Староякшеево, բաշկիրերեն՝ Иҫке Яҡшый), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 560 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տե Ումանիբոնգ

Տե Ումանիբոնգ կամ Կիրիբատիի ազգային մշակութային կենտրոն և թանգարան (անգլ.՝ Te Umanibong, նաև՝ Te Umwanibong կամ՝ Kiribati Cultural Museum, Kiribati Museum and Cultural Centre), ազգաբանական թանգարան Կիրիբատիի Թարավա աթոլում՝ Բիկենիբու քաղաքում։ Հավաքածուում տեղ են գտել մշակութային և պատմական արժեք ներկայացնող արտեֆակտներ և այլ առարկաներ, որոնց ընդհանուր թվաքանակը հասնում է 250-ի։ Կան նաև այլ հավաքածուներ ու ցուցանմուշներ։ Կիրիբատիի հանրապետության միակ թանգարանն է։ Անվանումը՝ uma ni bong, կիրիբատիերենից բառացի թարգմանած՝ նշանակում է «աստղային տուն»։ Գործում է Կիրիբատիի հանրապետության ներքին գործերի և սոցիալական հարցերի նախարարության ենթակայության ներքո։ Բիկենիբու քաղաքի կենտրոնում զբաղեցնում է մեկուկես հեկտար տարածք։ Բաղկացած է գլխավոր մասնաշենքից և երկու օժանդակ շինություններից։ 


== Պատմություն ==
Թանգարանի հիմնադրման աշխատանքները մեկնարկել են 1971 թվականին; Գաղափարը ծագել է Սուվայում ՅՈՒՆԵՍԿՕ-ի կազմակերպած համաժողովից հետո։ Այն իրագործելու նպատակով 1973 թվականին հիմնվել է Tungavalu ընկերությունը՝ տեղացիների և սփյուռքի ներկայացուցիչների մասնակցությամբ։ Ընկերությունը թողարկել է Banan Tungavalu խորագիրը կրող տեղեկատվական բյուլետեն, որը 1974 թվականի սեպտեմբերից տարածվել է բնակչության շրջանում։ 1975 թվականին ընկերությունը կազմակերպել է առաջին ցուցահանդեսն ու արհեստագործական մրցույթը։
Թանգարանում առանձնահատուկ ուշադրություն է դարձվում Կիրիբատիի նյութական մշակույթի արտացոլմանը ըստ հետևյալ թեմաների՝ մվանիբաներ (mwaneabas), պանդանուներ (pandanus), զամբյուղագործություն, պարի տարազներ, ձկնորսական պարագաներ։ Մի ոչ մեծ բաժնում էլ ներկայացված է Կիրիբատիի պատմությունը Երկրորդ համաշխարհային պատերազմի տարիներին։


=== Անդրծովյան հավաքածուներ ===
Կիրիբատիի՝ գաղութային շահագործման ենթարկված լինելու պատճառով նրա մշակութային ժառանգության բազմաթիվ նմուշներ հայտնվել են անդրծովյան հավաքածուներում, այդ թվում՝ Բրիտանական թանգարանում, Շոտլանդիայի ազգային թանգարանում, Գլազգոյի թանգարանում,, Նոր Զելանդիայի Թե Փափա թանգարանում, Մետրոպոլիտեն թանգարանում, Պիբոդիի հնագիտության և ազգաբանության թանգարանում, Փիթ Ռիվերս թանգարանում, Օթագո թանգարանում, Քեմբրիջի համալսարանի հնագիտության և մարդաբանության թանգարանում, Բոուերս թանգարանում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Touring Te Umanibong, National Cultural Museum in Bikenibeu
Աշագա-Յարակ

Աշագա-Յարակ (ռուս.՝ Ашага-Ярак), գյուղ Ռուսաստանի Դաղստան հանրապետության Խիվսկի շրջանի կազմում։
Բնակչությունը վերջին գրանցված տվյալներով կազմում էր 600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրին (գյուղ, Գալիչի շրջան)

Անվան այլ կիրառումների համար տե՛ս՝ Բրին (այլ կիրառումներ)Բրին (ուկրաիներեն՝ Бринь), գյուղ Ուկրաինայի Իվանո-Ֆրանկովսկի մարզի Գալիչի շրջանում։
1998 թվականի տվյալներով Բրին գյուղում բնակվում էր 704 մարդ։ Բնակավայրը զբաղեցնում է 8,34 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրջու Բիրիջիք

Բուրջու Բիրիջիք (թուրքերեն՝ Burcu Biricik, մայիսի 4, 1989(1989-05-04), Էլմալը շրջան, Անթալիայի մարզ, Թուրքիա), թուրք դերասանուհի։ Ունի յուրյուքյան ծագումնաբանություն, որը թուրքական էթնիկ ենթախումբ է։ Մանհեյմի թուրքական ֆիլմերի կինոփառատոնի ժամանակ արժանացել է «Տարվա լավագույն դերասանուհի» մրցանակին։


== Վաղ կյանք ==
Բուրջու Բիրիջիքը ծնվել է 1989 թվականի մայիսի 4-ին Անթալիայում։ 2006 թվականին Անթալիայում կայացած «Միսս Միջերկրական ծով» գեղեցկության մրցույթի ժամանակ արժանացել է Աքդենիզի գեղեցկուհի կոչմանը։ Մասնակցելով թատերական փառատոնի և հաղթելով մրցանակ՝ նա որոշել է դառնալ դերասանուհի։ Էգեի համալսարանում ստանալով հնագիտության բակալավրի աստիճան՝ դերասանական կուրսեր է անցել Բորնովայի քաղաքային թատրոնում։ Բիրիջիքն իր դերասանական կարիերան սկսել է նույն թատրոնում։ Այնտեղ նա խաղացել է թատերական այնպիսի ներկայացումներում, ինչպիսիք են «Երկուսից մեկը», «Տիկնոջ այցը», «Ես փակում եմ իմ աչքերը», «Ես կատարում եմ իմ պարտքը» և «Հորմուզ ընտանիքը»։
2007 թվականին իր հեռուստատեսային առաջին դերն ստացել է Show TV-ով հեռարձակվող «Մաչոները» հեռուստասերիալում։


== Ֆիլմագրություն ==


== Ծանոթագրություններ ==
Ջազում միայն աղջիկներ են

Ջազում միայն աղջիկներ են, կամ Ոմանք սիրում են ավելի տաք (անգլ.՝ Some Like It Hot), ռեժիսոր և պրոդյուսեր Բիլլի Ուայլդերի երաժշտական կատակերգությունը, որը ստեղծվել է սցենարիստ Իզի Դայմոնդի կողմից։ Դերերում նկարահանվել են Թոնի Քերթիսը, Ջեք Լեմոնը և Մերիլին Մոնրոն։ Կատակերգության սցենարը ստեղծվել է 1951 թվականին Գերմանիայում նկարահանված ֆրանսիական ֆիլմի և համանուն ռիմեյկի մոտիվներով։ Ֆիլմում պատմվում է երկու երաժիշտների արկածների մասին, ովքեր ստիպված են հագնել կանացի հագուստ՝ իրենց հետապնդող գանգստերներից փախչելու համար։ Գործողությունները տեղի են ունենում ԱՄՆ-ում։
Ֆիլմը ստացել է «Օսկար» և երեք «Ոսկե գլոբուս»։ Կինոարվեստի ամերիկյան ինստիտուտը ֆիլմը հայտարարել է ԱՄՆ-ում բոլոր ժամանակների լավագույն կատակերգությունն է Ֆիլմում կատարված «I Wanna Be Loved by You» երգը ձեռք է բերել ժողովրդականություն։


== Նշումներ ==


== Ծանոթագրություններ ==


== Գրականություն ==
William K. Zinsser. The Bold and Risky world of ‘Adult’ movies(անգլ.) // Life. — 1960. — Т. 48. — № 8 (29 Feb). — С. 51. — ISSN 0024-3019.
María Jesús Martilez. Some Like It Hot: The Blurring of Gender Limits in a Film of the Fifties(անգլ.) // Universidad de Zaragoza. — 1998. — С. 57.
Diana Van Lancker. When novel sentences spoken or heard for the ﬁrst time in the history of the universe are not enough : toward a dual-process model of language(անգլ.) // Int. J. Lang. Comm. Dis.. — 2004. — Т. 39. — № 1. — С. 64.
Gene D. Phillips. Some Like It Wilder: The Life and Controversial Films of Billy WilderScreen Classics. — University Press of Kentucky, 2010. — С. 3. — 464 с. — ISBN 9780813139517
Tony Curtis. The Making of Some Like It Hot: My Memories of Marilyn Monroe and the Classic American Movie. — John Wiley & Sons, 2009. — С. 6. — 224 с. — ISBN 9780470561195


== Արտաքին հղումներ ==
Ոմանց դա դուր է գալիսը կիքսում
Սցենարի համար
Ակացիա (ֆիլմ)

Ակացիա (իսպ.՝ Las Acacias), 2011 թվականի արտադրության արգենտինական ֆիլմ, ռեժիսորն է Պաբլո Ջորջելլին։ Ֆիլմը 2011 թվականին ցուցադրվել է Կաննի կինոփառատոնում, որտեղ արժանացել է «Ոսկե տեսախցիկ» մրցանակին։ Ֆիլմը նաև ստացել է Արգենտինայի կինոքննադատների ասոցիացիայի կողմից տրվող «Արծաթե անգղ» մրցանակին, որպես լավագույն ֆիլմ։


== Կենասգրություն ==
Ռուբեն՝ արգենտինացի բեռնատարի վարորդ, ով Պարագվայից փայտ է տեղափոխում Բուենոս Այրես։ Պարագվայի կանգառներից մեկում նա վերցնում է Յակունտա անունով մի աղջկա, ով խնդրում է իրեն հասցնել Բուենոս Այրես։ Ռուբենի համար անսպասելի էր, երբ Յակունտան իր հետ բերեց նաև իր կես տարեկան դստերը՝ Անաիին։
Սկզբում Ռուբենը չի փորձում խոսակցության բռնվել։ Պարագվայի սահմանին Յակունտան ասում է, որ ցանկանում է այցելել իր զարմուհուն, իսկ հետո Ռուբենին ասում է, որ իր զարմիկը պետք է օգնի իրենց այնտեղ աշխատանք գտնել։ Հետագայում Անաիին կերակրելու համար նրանք կանգ են առնում։ Ռուբենը ցանկանում է նրանց համար ավտոբուսի տոմս գնել, բայց այն բանից հետո, երբ իմանում է, որ ավտոբուսը միայն վաղը պետք է շարժվի, կարծիքը փոխում է։
Ռուբենը մի փոքրիկ քաղաքի մոտ կանգ է առնում, որպեսզի ուշացումով իր քրոջը նվեր հանձնի, բայց պարզվում է, որ քույրը տանը չէ։ Յակունտան ասում է, որ ինքը ոչ մի տեղ չի շտապում և նրանք մի քանի ժամ անց են կացնում ծովի մոտ։ Նրանք վերադառնում են քրոջ մոտ և Ռուբենը հանձնում է նվերը,որից հետո նրանք շարունակում են ճանապարհ դեպի Բուենոս Այրես։ Ռուբենը Յակունտային վերաբերվում է, որպես ազգականի։ Երբ նրանք միմյանց հրաժեշտ տվեցին, Ռուբենը նրան առաջարկեց, որ վերադառնալիս նույնպես իր մեքենայով վերադառնա, որին Յակունտան սիրով համաձայնում է։


== Դերերում ==
Հերման Դե Սիլվա՝ Ռուբեն
Հեբե Դուրատե՝ Յակունտա
Նայրա Քայե Մամանի՝ Անաի
Մոնիկա Սոս
Լիլի Լոպես


== Արձագանքներ ==
Ֆիլմը ստացել է քննադատների դրական արձագանքը։ Rotten Tomatoes կայքում ֆիլմը 79 % արդյունք է գրանցել։ Կաննի կինոփառատոնում ցուցադրությունից հետո Variety ամսագրի քննադատը դրական է գնահատել այն, նշելով՝ «դերասաններ Դե Սիլվան և Հեբե Դուրատեն միմյանց ճանաչում են երկխոսության միջոցով, որը հազիվ քսան թերթ էր զբաղեցնում»։


== Ծանոթագրություններ ==
Խատանգա (գետ)

Անվան այլ կիրառումների համար տե՛ս՝ Խատանգա (այլ կիրառումներ)Խատանգա (ռուս.՝ Хатанга), գետ Ռուսաստանի Կրասնոյարսկի երկրամասում։
Կազմավորվում է Կոտույ և Խետա գետերի միախառնումից, հոսում է Հյուսիս-սիբիրական դաշտավայրով, թափվում Լապտևների ծովի Խատանգայի ծոցը՝ առաջացնելով էստուար։ Երկարությունը՝ 227 կմ է (Կուտույի ակունքից՝ 1636 կմ). նավարկելի է։ Խատանգայի ափին է Խատանգա նավակայանը։


== Անվանումը ==
Ենթադրվում է, որ անվանումը (ռուսերեն՝ Ха́танга) առաջացել է «գետ» նշանակող հասարակ անունից։


== Ծանոթագրություններ ==
Լա Բրևիեռ

Լա Բրևիեռ (ֆր.՝ La Brévière), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 118 մարդ, բնակչության խտությունը` 33.43 մարդ/կմ²։ Բնակավայրը զբաղեցնում է 3.53 կմ² տարածք։
2016 թվականի հունվարից Սենտ Ֆուա դը Մոնգոմերի, Լա Շապել Օտ Գրյու և Սեն Ժերմեն դը Մոնգոմերի համայնքների հետ միասին հանդիսանում է Վալ դը Վի համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան)  բնակիչ, որոնցից ակտիվ էին 56-ը, իսկ ոչ ակտիվները` 23։ Ակտիվության ցուցանիշը կազմում է 70,9 %։ 56 աշխատունակ մարդկանցից աշխատել է 51 անձ (25 տղամարդ և 26 կին)։ Գործազուրկ են եղել 5 անձ (1 տղամարդ և 4 կին)։ 23 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆրանկլին շրջան (Տեխաս)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Տեխաս նահանգի 254 վարչական միավորներից մեկը։ 2009 թվականին բնակչության թիվը կազմում էր 10 841 մարդ, իսկ 2010 թվականին՝ 10 605 մարդ։ Շրջկենտրոնն է Մաունտ Վեռնոն (անգլ.՝ Mount Vernon) բնակավայրը։


== Պատմություն ==
Շրջանը պաշտոնապես կազմավորվել է 1875 թվականին Թիտուս շրջանի որոշ հատվածից։ Իր անվանումը ստացել է Տեխասի Հանրապետության առաջին դատավոր Բենջամին Կրոմվել Ֆրանկլինի պատվին։
Ֆրանկլին շրջանը մտնում էր Տեխասի 46 շրջանների թվի մեջ, որտեղ գործում է «չոր օրենք»-ը կամ ալկոհոլային խմիչքների սահմանափակումը, սակայն 2013 թվականի մայիսին շրջանի բնակիչները կողմ են քվեարկել այդ սահմանափակումները հանելու համար։


== Աշխարհագրություն ==
ԱՄՆ վիճակագրության բյուրոյի տվյալներով Ֆրանկլին շրջանի ընդհանուր մակերեսը կազմում է 760 կմ², որից 740 կմ²-ն զբաղեցնում է ցամաքը, իսկ 26 կմ²-ն կամ 3,5 %-ը՝ ջրային տարածքները։


=== Հարևան շրջաններ ===
Ռեդ Ռիվեր շրջան (հյուսիս)
Թիտուս շրջան (արևելք)
Քեմպ շրջան (հարավ-արևելք)
Վուդ շրջան (հարավ)
Հոպկինս շրջան (արևմուտք)
Դելտա շրջան (հյուսիս-արևմուտք)


== Բնակչություն ==
2010 թվականի դրությամբ բնակչության թիվը կազմում էր 10 605 մարդ։ ԲՆակչության խտությունը կազմում էր 14 մարդ/կմ²։
2000 թվականի դրությամբ բնակչությունը կազմում էր 9 458 մարդ։ Առկա էր 3754 տնային տնտեսություն և 2732 ընտանիք։ Բնակչության խտությունը կազմում էր 13 մարդ/կմ²։ Հաշվվում էր 5132 բնակելի շինություն՝ 7 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 89,19 %, աֆրոամերիկացիներ – 3,94 %, բնիկ ամերիկացիներ (հնդկացիներ) – 0,63 %, ասիացիներ – 0,21 %, այլ ռասաների ներկայացուցիչներ – 5,14 %, երկու կամ ավելի ռասաների ներկայացուցիչներ – 0,88 %: Իսպանախոսները կամ լատինոամերիկացիները կազմում են բնակչության 8,90 %-ը (անկախ ռասայից)։
Բնակչության տարիքային կազմը հետևյալն էր՝ 24,30 % - մինչև 18 տարեկան, 7,30 % - 18-24 տարեկան, 24,80 % - 25-44 տարեկան, 25,00 % - 45-64 տարեկան և 18,50 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 94,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 92,80 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Միդլենդ շրջան (այլ կիրառումներ)

Միդլենդ շրջան, կարող է վերաբերել՝

Միդլենդ շրջան - ԱՄՆ Միչիգան նահանգի 83 վարչական միավորներից մեկը
Միդլենդ շրջան - ԱՄՆ Տեխաս նահանգի 254 վարչական միավորներից մեկը
Ադրբեջանի Կարմիր մահիկի ընկերություն

Ադրբեջանի Կարմիր մահիկի ընկերություն (ադրբ.՝ Azərbaycan Qızıl Aypara Cəmiyyəti), Ադրբեջանում ամենամեծ մարդասիրական կազմակերպություններից մեկը; Կարմիր խաչի և կարմիր մահիկի միջազգային ընկերության Ադրբեջանում գտնվող մասնաճյուղը; Կարմիր խաչի և կարմիր մահիկի միջազգային շարժումը տարբեր երկրներում՝ կամավոր ընկերություններ, որոնք պատերազմի ժամանակ կազմակերպում են օգնություն ռազմագերիներին, վիրավոր և հիվանդ ռազմիկներին, խաղաղ պայմաններում՝ բնական աղետներից տուժածներին և վարակիչ հիվանդություններով տառապողներին։


== Պատմություն ==
Ադրբեջանի Կարմիր մահիկի ընկերությունը ստեղծվել է 1920 թվականի մարտի 10-ին՝ այդ ժամանակվա պաշտպանության նախարար, գեներալ-լեյտենանտ Ալիաղա Շիկլինսկու և Ֆաթալի Խան Խոյսկու նախաձեռնությամբ։ Ալիաղա Շիկլինսկու կինը՝ Նիգառ Շիկլինսկին եղել է առաջին բուժքույր։ 1923-1991 թվականներին Ադրբեջանի Կարմիր մահիկի ընկերությունը նախկին ԽՍՀՄ Կարմիր խաչի և Կարմիր մահիկի ընկերությունի միության մի մասն էր։ Երկրորդ համաշխարհային պատերազմի ընթացքում կազմակերպության կողմից բուժքույրական դասընթացները կազմակերպվեցին։ Նրանք, ովքեր ավարտում են այդ դասընթացները, հազարավոր կյանքեր են փրկել ռազմադաշտերում։ Բայց Կարմիր խաչի և կարմիր մահիկի միջազգային ընկերությունը փրկեց 400 հազար մարդ։
1992 թվականի մարտին Ադրբեջանում բացվեց Կարմիր խաչի միջազգային կոմիտեի ներկայացուցչությունը՝ շնորհիվ դիմումի Ադրբեջանի Կարմիր մահիկի ընկերության։


== Ծանոթագրություններ ==
Միքայել Աբաջյանց

Միքայել Ֆեոդորի Աբաջյանց (ապրիլի 4, 1970(1970-04-04), Երևան, Հայկական ԽՍՀ, ԽՍՀՄ), հայ արձակագիր, թարգմանիչ, «Նոր-Դար» ամսագրի խմբագիր։ Հայաստանի գրողների միության անդամ (2003)։


== Կենսագրություն ==
Սովորել է Երևանի անասնաբուծական-անասնաբուժական ինստիտուտում։ Նրա պատմվածքները և թարգմանությունները տպագրվել են գրական մամուլում։ Կատարել է թարգմանություններ ժամանակակից հայ գրականությունից։ Պատմվածքները թարգմանվել են հայերեն, ռուսերեն, անգլերեն և այլ լեզուներով։ Գրողների միջազգային ընկերակցության, 2003 թվականից Հայաստանի գրողների միության անդամ է։


== Մրցականեր ==
Գրողների միջազգային ընկերակցության գրական մրցանակ «Ճերմակ զրահներ» պատմվածքի համար, 1999 թվական
«Ողջ արքայական շքախումբը» (համացանցային) մրցանակաբաշխության մրցանակ, Ռուսաստան, 2004 թվական
Արտակ Համբարձումյանի անվան ամենամյա մրցանակ «Ճերմակ աշտարակներ» ժողովածուի համար


== Ծանոթագրություններ ==


== Արտաքին հղումներ ==
Միքայել Աբաջյանցի ստեղծագործությունները «Գրական կամուրջ» կայքում
Սեյսմահետախուզություն

Սեյսմահետախուզություն, հետախուզության երկրաֆիզիկական մեթոդ, հիմնված է Երկրի կեղևի տարբեր միջավայրերում առաձգական (սեյսմիկ) ալիքների տարածման առանձնահատկությունների վրա։ Պայթեցումներից կամ մեխանիկական ներգործություններից առաջացած սեյսմիկ ալիքները, տարածվելով բոլոր ուղղություններով, թափանցում մեծ խորություններ (10 կմ և ավելի), անդրադառնում են և բեկվում տարբեր առաձգականություն ու խտություն ունեցող ապարների սահմանների վրա։ Այդ անդրադարձած և բեկված ալիքները մասնակիորեն վերադառնում են Երկրի մակերևույթ և գրանցվում սեյսմակայաններում։
Սեյսմահետախուզության մեջ կիրառվում են անդրադարձվող ալիքների մեթոդը (ԱԱՄ), բեկված ալիքների մեթոդը (ԲԱՄ) և պիեզոէլեկտրական էֆեկտը (Պէէ)։ ԱԱՄ-ը որպես առավել մանրամասն և ճշգրիտ մեթոդ ուսումնասիրում է նստվածքային շերտերը՝ կապված նավթի և բնական գազի որոնման ու հետախուզման հետ։ Այն կիրառվում է նաև որոշ մետաղային հանքավայրերի և ռեգիոնալ երկրաբանության մի շարք հարցերի ուսումնասիրության բնագավառում։ Օգտվելով ԲԱՄ-ից՝ կարելի է որոշել մեկ կամ մի քանի բեկող շերտերի խորությունը և ձևը։ Պէէ-ի միջոցով հայտնաբերում և հետամտում են պեգմատիտային մարմիններ ու քվարցային երակներ։ Սեյսմահետախուզությունը գլխավորապես օգտագործում է երկայնակի ալիքները, որոնց արագությունը ապարների մեջ տատանվում է 0,4-8 կմ/վրկ սահմաններում։ Սեյսմահետախուզություն կատարում են տրամատներով, որոնց վրա որոշակի հեռավորությամբ տեղադրվում են տատանումներ առաջացնող աղբյուրը և գրանցող սարքերը (սեյսմոգրաֆներ)։ Տատանումների աղբյուր են ծառայում ոչ խոր հորատման անցքերում պայթեցումները և վիբրացիոն սարքերը։ Երկրաբանահետախուզական աշխատանքների տնտեսական արդյունավետությունը բարձրացնելու նպատակով սեյսմահետախուզություն կատարվում է երկրաֆիզիկական այլ մեթոդների հետ, այն հնարավորություն է տալիս ուսումնասիրելու Երկրի կեղևի խորքային կառուցվածքը ընդհուպ մինչև Մոհորովիչիչի մակերևույթը՝ կիրառելով խորքային սեյսմիկ զոնդում։


== Տես նաև ==
Սեյսմոլոգիա
1837

1837 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1837 թվականն է, 
XIX դարի 37-րդ տարին։


== Դեպքեր ==
Երևանում բացվեց հոգևոր թեմական դպրոց


== Ծնունդներ ==
Նոյեմբերի 23 - Յոհանես Դիդերիկ վան դեր Վալս, հոլանդացի ֆիզիկոս
Նոյեմբերի 30 - Ռոմանոս Սետեֆճյան, հայ դերասան, դրամատուրգ
Յինդրժիխ Մոշնա, չեխ դերասան
Պերճ Պռոշյան, գրող
Մարտ 7 - Գևորգ Չմշկյան, դերասան, ռեժիսոր, դրամատուրգ (վ. 1915)
Հունիս 3 - Պերճ Պռոշյան, վիպասան (վ. 1907)


== Մահեր ==
Հոկտեմբերի 10 - Շառլ Ֆուրիե, ֆրանսիացի ուտոպիստ սոցիալիստ
Դեկտեմբեր 5 - Հակոբ Շահեն-Ջրպետյան, հայագետ (ծ. 1772)
Սերգեյ Դանիելյան (դերասան)

Սերգեյ Դանիելյան (նոյեմբերի 8, 1964(1964-11-08), Երևան, Հայկական ԽՍՀ, ԽՍՀՄ), հայ դերասան, հաղորդավար։ Հիմնականում հանդես է գալիս հումորային ժանրում։ Զբաղվում է քաղաքական երգիծանքով, «Քաղաքացիական ակտիվ քայլ» (ՔԱՔ) կուսակցության համահիմնադիրը։


== Կենսագրություն ==
Սերգեյ Դանիելյանը ծնվել է 1964 թվականի նոյեմբերի 8-ին Երևան քաղաքում։ Սովորել է Երևանի Վ. Բրյուսովի անվան պետական մանկավարժական ինստիտուտի պատմագիտական բաժնում։ Այնուհետև ուսումը շարունակել է Երևանի գեղարվեստա-թատերական ինստիտուտի ռեժիսորական ֆակուլտետում։ 1982-1985 թվականներին ծառայել է Խորհրդային բանակում։


== Գործունեություն ==
1994 թվականից որպես դերասան աշխատել է Կ. Ստանիսլավսկու անվան ռուսական պետական դրամատիկական թատրոնում, ապա Փոսի թատրոնում։ 1995 թվականից աշխատել է Երևանի «Գոյ» թատրոն-լաբորատորիայում՝ նախ որպես բեմի բանվոր, ապա դերասան։ Նույն թվականից աշխատել է «Ար» հեռուստաընկերությունում՝ որպես հաղորդավար, հումորիստ։ 1998 թվականին ռեժիսոր Միքայել Վաթինյանի հետ հիմնել է «ԻՕ» էքսպերիմենտալ մնջախաղի թատրոնը, որտեղ հեղինակել է մի շարք ներկայացումներ։ 2005 թվականից աշխատում է Երևանի պետական կամերային երաժշտական թատրոնում՝ որպես դերասան։


=== Խաղացած դերեր ===
Սերգեյ Դանիելյանը խաղացել է դրամատիկական և մնջախաղային բազմաթիվ դերեր։ Նրա խաղացած ներկայացումներից են՝ Միշել դե Գերդերդորիդ «Ռնգեղջյուր», Վիլյամ Սարոյան «Օպերա-օպերա», Մոլիեր «Դոն Ժուան», Ժան Անույ «Նվագախումբ» և այլն։ Հանդես է եկել նաև մոնոներկայացումներում, այդ թվում՝ «Ճամպրուկ», «Սերյոժիկ», «Շարքային Դանիելյան», «Խանգարող հանգամանք» և այլն։
2006 թվականից համագործակցել է «Շանթ» հեռուստաընկերության հետ մի շարք նախագծերի շրջանակներում՝ «Իմ անունն է», «Պարահանդես», «Առավոտը Շանթում» (Անահիտ Կիրակոսյանի հետ), «Ջեմիկը», «Վերվարածները», «Անուղելիները» և այլն, նկարահանվել է նաև «Երևան ջան», «Հրաժեշտ», «Lovember», «Մայակ», «Իբրև սկիզբ», «В Россию за любовю», «Վճար», «Սկոչ և վիսկի» ֆիլմերում։


=== Քաղաքական գործունեություն ===
2016 թվականին Սերգեյ Դանիելյանը լրագրող Արման Սուլեյմանյանի հետ համատեղ ստեղծել է «Քաղաքացիական ակտիվ քայլ» (ՔԱՔ) կուսակցությունը։ Դրա նպատակն է մասնակցել ՀՀ-ում տեղի ունեցող բոլոր ընտրություններին։ Կուսակցության գործունեությունը տարածվում է Հայաստանի ամբողջ տարածքով։


== Մրցանակներ ==
2004 թվականին «Իոցարտ» մոնոներկայացման համար Սերբիայի Մոնոներկայացումների և մնջախաղի փառատոնի ժամանակ արժանացել է Գրան Պրի մրցանակի։


== Ծանոթագրություններ ==
Նիկ Անտոսկա

Նիկ Անտոսկա (անգլ.՝ Nick Antosca, հունվարի 23, 1983(1983-01-23), Օռլեան շրջան, Լուիզիանա, ԱՄՆ), ամերիկացի սցենարիստ, գրող, պրոդյուսեր և կինոռեժիսոր։ Գրել է «Կրակներ» (2006), «Կեսգիշերային խնջույք» (2009) և «Ընկերուհուհի» (2013) վեպերը։ «Զրոյական ալիք» սարսափ հեռուստասերիալի ստեղծողն ու ռեժիսորն է (2016-2018)։


== Կենսագրություն ==
Անտոսկան ծնվել է Նոր Օռլեանում` Լուիզիանա նահանգում, իսկ այժմ բնակվում է Լոս Անջելեսում՝ Կալիֆոռնիա նահանգում։ 2005 թվականին ավարտել է Յեյլի համալսարանը։


== Կարիերա ==
Անտոսկան գրել է գրական ամսագրերում, թերթերում և կայքերում, այդ թվում՝ «The New York Sun», «n+1», «The Paris Review», «Nerve», «Hustler», «Film Threat», «The Barcelona Review», «Exotic Gothic» և «The Daily Beast»։
Նրա առաջին վեպը՝ «Կրակներ»–ը (Fires), թողարկվել է 2006 թվականին։ Երկրորդ գրական աշխատանքը՝ «Կեսգիշերային խնջույք»–ը (Midnight Picnic), պետք է հրատարակվեր Impetus Press–ում, բայց ոչ մեծ հրատարակությունը ֆինանսական ճնշման ներքո 2008 թվականի աշնանը փակվել է։ Word Riot Press-ը միջամտել է ավելի ուշ, և վեպը պաշտոնապես հրատարակվել է 2009 թվականին։ Ավելի ուշ գրել է «Ամպամած» (The Obese) և «Դահճի ծիսակատարությունը» (The Hangman’s Ritual) նովելները։ Անտոսկան նաև գրել է «Ընկերուհու խաղը» (The Girlfriend Game) պատմվածքների ժողովածուն, որը հրապարակվել է 2013 թվականին։
Որպես հեռուստատեսային սցենարիստ՝ նա Syfy-ի համար ստեղծել է «Զրոյական ալիք» սարսափ հեռուստասերիալը։ Նա նաև «Հանիբալ» սարսափ սերիալի 13 դրվագների համապրոդյուսերն էր։ Մինչ այդ, նա գրել է MTV–ի «Գայլը» գերբնական դրամատիկական սերիալի, ABC–ի «Վրջին հույսը» ռազմական դրամատիկական սերիալի  և NBC–ի «Հավատա» ֆանտաստիկ–արկածային սերիալի սցենարները։
Անտոսկան սցենարների ոլորտում մի քանի տարի աշխատել է վիպասան Նեդ Վիզինիի հետ, որը մահացել է 2013 թվականին։
2015 թվականի մարտին նա նշվել է որպես  «Ուրբաթ, 13-րդ» ֆիլմի սցենարիստ։ Սակայն, երբ նոր ռեժիսոր է ընտրվել, Անտոսկայի սցենարը հետաձգվել է, իսկ սևագրությունը գրելու համար վարձվել է նոր սցենարիստ։ 2017 թվականի սկզբին նախագիծն ամբողջությամբ փակվել է։
2019 թվականի հունվարին հայտնի էր դարձել, որ Անտոսկան կօգնի Դոն Մանչինին թողարկել «Չակի» սերիալը Syfy հեռուստաալիքով։


== Ֆիլմագրություն ==


=== Սցենարիստ ===


==== Հեռուստատեսային նախագծեր ====
«Պատանի գայլը» (2012)
«Վերջին հույսը» (2012)
«Հավատա» (2014)
«Խաղացողը» (2015)
«Հանիբալ» (2015)
«Զրոյական ալիք» (2016—2018)
«Ակտ» (2019)
«Չակի» (2020)


====== Ֆիլմեր ======
«Ուրվականների անտառը» (2016)
«Եղջերուի եղջյուր» (2020)


== Մատենագրություն ==
Fires, роман (Impetus Press, 2006; переиздание в 2011 году Civil Coping Mechanisms).
Midnight Picnic, роман (Word Riot Press, 2009).
The Obese, роман (Lazy Fascist Press, 2012).
The Hangman’s Ritual, роман (Civil Coping Mechanisms, 2013).
The Girlfriend Game, сборник коротких рассказов (Word Riot Press, 2013).
The Quiet Boy (Guernicamag.com, 2019)։


== Ծանոթագրություններ ==
Ջրական

Անվան այլ կիրառումների համար տե՛ս՝ Ջրական (այլ կիրառումներ)
Ջրական (հայտնի է նաև որպես Մեխակավան, ադրբեջանական անունը Ջաբրայիլ, ադրբ.՝ Cəbrayıl), բնակավայր Արցախի Հանրապետության Հադրութի շրջանում։ Հարևանությամբ գտնվում են Առաջամուղ և Առաքել (կամ Առաքյուլ) գյուղերը։
Համաձայն Ադրբեջանի Հանրապետության վարչատարածքային բաժանման՝ այն քաղաքի կարգավիճակով ընդգրկված է Ջաբրայիլի շրջանում։ 2020 թվականի հոկտեմբերի 4֊ին Հայ-ադրբեջանական երկրորդ պատերազմի ժամանակ անցել է Ադրբեջանի վերահսկողության տակ։


== Պատմություն ==
Ջրականի տարածքը պատմականորեն գտնվել է Արցախ նահանգի Մյուս Հաբանդ (միջնադարում՝ Բելուկան կամ Դիզակ) գավառի հարավում։ Բնակավայրի պատմական հայկական անվանումը, ինչպես նաև հայաթափման տարեթիվը, անհայտ են։ Ըստ Սամվել Կարապետյանի՝ բնակավայրը հավանաբար հայաթափ է եղել XVIII դարի սկզբներին։
1855 թվականին գյուղն ուներ 250 թյուրքախոս շիա դավանանքի բնակիչներ, իսկ 1897 թվականին՝ 228 հայ, 186 թյուրքո-թաթար և 76 ռուս բնակիչներ։ Համաձայն Ռուսական կայսրության վարչական բաժանման՝ ընդգրկված էր Ջաբրայիլի գավառում։ XX դարի սկզբներին Ջաբրայիլի գավառի հողագործ տարրը հայերն ու փոքրաթիվ ռուս մոլոկաններն էին, իսկ թյուրքախոս մեծամասնությունը վարում էր քոչվորական կյանք։
Խորհրդային ժամանակաշրջանում Ջրականը զգալի զարգացում ապրեց որպես Ջաբրաիլի շրջանի կենտրոն։ 1950 թվականին այն ստացավ քաղաքատիպ ավանի, իսկ 1980 թվականին՝ քաղաքի կարգավիճակ։ 1989 թվականին քաղաքի բնակչության թիվը 6070 էր։


=== Արցախյան պատերազմ ===

Ջրականն ազատագրվեց Արցախի Հանրապետության ուժերի կողմից 1993 թվականի օգոստոսի 23-ին։ 


=== Հայ-ադրբեջանական պատերազմ (2020) ===
2020 թվականի հոկտեմբերին Ջրականն օկուպացվեց ադրբեջանական զինված ուժերի կողմից։ 2021 թվականի մարտին հայտնի դարձավ, որ ադրբեջանցի օկուպացիոն ուժերը ոչնչացրել են 2017 թվականին կառուցված Զորավոր Սուրբ Աստվածածին եկեղեցին։


== Ծանոթագրություններ ==
Բոբ Ուիլս

Բոբ Ուիլս (անգլ.՝ Bob Wills, մարտի 6, 1905(1905-03-06), Լայմստոն շրջան, Տեխաս, ԱՄՆ - մայիսի 13, 1975(1975-05-13), Ֆորտ-Ուերտ), ամերիկացի երաժիշտ, բենդ-լիդեր։ Եղել է վեստերն սվինգ   ոճի հիմնադիրներից մեկը։ Այդ ժանրի ծաղկման շրջանում՝ 1940-ական թվականներին, նրա «Wills and His Texas Playboys » խումբը ԱՄՆ-ում եղել է  ամենահանրաճանաչ երաժշտական խումբը։
Բոբ Ուիլսը 1968 թվականին  ընդգրկվել է  Քանթրիի փառքի սրահում, իսկ 1999 թվականին՝ Ռոքնռոլի փառքի սրահում՝ «Վաղ ազդեցություն» կատեգորիայում։
Բոբ Ուիլսի և  նրա «Texas Playboys» (անգլ.՝ Bob Wills and His Texas Playboys)  խմբի  կատարմամբ «Ida Red»-ը  և «Take Me back To Tuisa» 2 երգերն  ընդգրկվել են Ռոքնռոլի փառքի սրահի  500 Songs That Shaped Rock and Roll-ի ցանկում։ 


== Սկավառակագրություն ==
Նայել «Bob Wills § Select discography» անգլերեն բաժնում:


== Ծանոթագրություններ ==


== Արտաքին հղումներ ==
Боб Уиллс на сайте AllMusic
Боб Уиллс Archived 2019-04-24 at the Wayback Machine. на сайте Зала славы кантри
Биография Bob Wills and His Texas Playboys Archived 2017-03-14 at the Wayback Machine. на сайте Зала славы рок-н-ролла
Боб Уиллс на сайте Famous Texans
82(R) SCR 35 - Enrolled version - Bill Text
Սան Մաուրո լա Բրուկա

Սան Մաուրո լա Բրուկա (իտալերեն՝ San Mauro la Bruca), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 789 մարդ, բնակչության խտությունը կազմում է 43 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 84070, հեռախոսային կոդ՝ (+39) 0974։
Բնակավայրի հովանավոր պաշտպանը համարվում է Սուրբ Արխանգել Միխայիլը։


== Ժողովրդագրություն ==


== Կապի տվյալներ ==
Հեռախոս։ 0974 974010
Էլեկտրոնային փոստ։ info@comune.sanmaurolabruca.sa.it


== Արտաքին հղումներ ==
Պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դուրբե

Դուրբե (լատիշ․՝ Durbe), շատ փոքր քաղաք Լատվիայի բնակչության քանակով (մոտ 620 բնակիչ)։ 1997 թվականի տվյալներով լատիշները կազմում են 95% ։ Գտնվում է Դուրբե երկրամասում, Կուրզեմե քաղաքի հարավում՝ Դուրբե լճից ոչ հեռու։ Քաղաքի միջով անցնում է Ռիգա-Լիեպայա խճուղին։ Մինչև 2009 թվականի հուլիսի 1-ը Լիեպայայի շրջանի մեջ էր մտնում։


== Պատմություն ==
Պատմական աղբյուրներում Դուրբե քաղաքը առաջին անգամ հիշատակվում է 1230 թվականին` կուրշների մկրտման պայմանագրում, որը կնքել են Հռոմի պապի ներկայացուցիչը` Բալդվինը Աուլնե աբբայությունից (ֆր.` Baudoin d’Aulne) և կրուշների տիրակալը` Լամեկինը։
1260 թվականի հուլիսի 13-ին Դուրբեի ճակատամարտում ժեմայտների և կուրշերի զորքերը համատեղ ուժերով պարտության մատնեցին Տևտոնական օրդենին` գերմանական ասպետական միաբանությանը։
Լիվոնյան օրդենի ամրոցն առաջին անգամ հիշատակվում է 1287 թվականին։ 1701 թվականին, Հյուսիսային պատերազմի ընթացքում ամրոցը և նրա կողքին գտնվող քաղաքն ավերվել են շվեդների կողմից։ Դրանից հետո ամրոցը չի վերականգնվել։ 


== Հայտնի մարդիկ ==
Հատիս Կրոնվալդս (1837-1875 թվականներ), մանկավարժ, լեզվաբան, հրապարակախոս
Զիգֆրիդ Աննա Մեյերովից (1887-1925 թվականներ), քաղաքական գործիչ, դիվանագետ,  Լատվիայի Հանրապետության առաջին արտգործնախարար
Ֆրիդրիխ Գուլբիս (1894-1951 թվականներ), լատվիացի բանաստեղծ։


== Տեսարժան վայրեր ==
Լիվոնյան օրդենի ամրոցի ավերակները XIII-XVII-րդ դարեր
XVII—XVIII-րդ դարերի եկեղեցի
Ամրոցի սարի վրա Դուռբեի ճակատամարտի հիշատակին նվիրված փայտից փորագրած հուշարկոթող է կանգնեցված։


== Ծանոթագրություններ ==


== Արտաքին հղումներ ==
Официальный сайт Дурбского края(լատիշերեն)Информация о Дурбе на туристическом портале mesta.lv(ռուս.)
Информация о Дурбе в топонимической базе данных(լատիշերեն)Карта города Archived 2009-10-09 at the Wayback Machine.
Պիեռ Բուվիե

Պիեռ Շառլ Բուվիե (ֆր.՝ Pierre Charles Bouvier, մայիսի 9, 1979(1979-05-09), Մոնրեալ, Քվեբեկ, Կանադա) ֆրանկո-կանադացի երաժիշտ, ավելի հայտնի է որպես Simple Plan փոփ-փանք խմբի վոկալիստ։


== Մանկություն ==
Երգչի ծնողներն են Ռեալ և Լուիզա Բուվիեները։ Նա ունի երկու մեծ եղբայր՝ Ջեյը և Ջոնաթանը։ Պիեռը սովորել է Քվեբեկում Ջեֆ Ստինկոյի, Սեբաստիան Լեֆևրի և Չակ Կոմոյի հետ։Մինչև խմբի անդամ դառնալ Բուվիեն աշխատել է Մոնրեալում որպես սպասք լվացող։
13 տարեկան հասակում նա իր լավագույն ընկեր Չակ Կոմոյի հետ հիմնել է Reset փանք-ռոք խումբը, որտեղ նա բաս կիթառահար և վոկալիստ էր։


== Անձնական կյանք ==
Ամուսնացած է Լակել Ֆառարի (Բուվիե) հետ։ Ամուսնության տարեթիվը և վայրը անհայտ են։ Պիեռը Լակելին ամուսնության առաջարկություն է արել 2012-2013 թվականներին, սակայն նրանք հարաբերությունների մեջ են եղել շատ երկար ժամանակ։ Նրանց համատեղ նկարը սոցիալական ցանցերում է հայտնվել դեռ 2004 թվականին։ Ինչպես ասում է Պիեռը նրանք ճանաչել են իրար «կյանքի գրեթե ողջ ընթացքում»։ Նրանք ունեն երկու աղջիկ՝  Լենոն-Ռոուզը և Սորեն Բուվիեն, որոնց ծննդյան հստակ տարեթիվը ևս հայտնի չէ։


== Հագուստի արտադրույուն ==
Պիեռը Չակ Կոմոյի և Պատրիկ Լանգլուայի հետ համատեղ համարվում է Role Model Clothing-ի սեփականատեր։Ներկայումս արտադրությունը դադարեցված է, բայց շապիկներ հնարավոր է ձեռք բերել Ebay-ի միջոցով։


== Ֆիլմերի ցանկը ==


== Պատմություն ==


=== Reset խմբում ===
No Worries (1997)
No Limits (1999)


=== Simple Plan  խմբում ===
No Pads, No Helmets... Just Balls (2002)
Still Not Getting Any... (2004)
Simple Plan (2008)
Get Your Heart On! (2011)
Taking One For The Team (2016)


== Ծանոթագրություններ ==


== Արտաքին հղումներ ==
Պաշտոնական էջ Бувье, Պիեռ (անգլ.) կայքում Myspace
Պիեռ Բուվիե Թվիթթերում
Պաշտոնական կայք Simple Plan
Յոհան Կոպլենիգ

Յոհան Կոպլենիգ (գերմ.՝ Johann Koplenig, մայիսի 15, 1891 - դեկտեմբերի 13, 1968), ավստրիացի քաղաքական գործիչ։
Պատանի հասակից հարել է բանվորական շարժմանը։ 1910 թվականին միացել է Ավստրիայի սոցիալ-դեմոկրատական կուսակցությանը։ 1922 թվականին ընտրվել է Ավստրիայի կոմունիստական կուսակցության (ԱԿԿ) կենտրոնական կոմիտեի անդամ, 1924 թվականին՝ ԱԿԿ ԿԿ-ի գլխավոր քարտուղար, 1928 թվականին՝ Կոմինտերնի Գործադիր կոմիտեի (ԿԻԳԿ), 1935-1943 թթ.՝ ԿԻԳԿ նախագահության անդամ։ 1934 թ. ԱԿԿ ԿԿ-ի որոշմամբ տարագրվել է և շարունակել ղեկավարել ավստրիական կոմունիստների պայքարն ընդդեմ ֆաշիստական վարչակարգի։
1945-1965 թթ. եղել է ԱԿԿ նախագահ, 1965 թվականին ընտրվել պատվավոր նախագահ։ 1945 թվականին եղել է Ավստրիայի ժամանակավոր կառավարության փոխկանցլեր, 1945-1959 թթ.՝ պառլամենտի դեպուտատ։
Ռոբին Հուդ (ֆիլմ, 2010)

Ռոբին Հուդ (անգլ.՝ Robin Hood), Ռիդլի Սքոթի գեղարվեստական ֆիլմ՝ նկարահանված Ռոբին Հուդի մասին լեգենդի հիման վրա։ Առասպելական նետաձիգի դերը կատարում է Ռասել Քրոուն։ Ֆիլմի շնորհահանդեսը կայացել է 2010 թվականի մայիսի 7֊ին, Ռուսաստանում՝ 2010 թվականի, մայիսի 12֊ին։ Universal-ը ֆիլմի գաղափարը ստացել է 2007 թվականին, երբ գրվել է «Նոթինգհեմ» (անգլ.՝ Nottingham) անվանումով սցենարը։ Ֆիլմը պետք է պատմեր Նոթինգհեմի Շերիֆի սխրանքների մասին, որի դերն էլ պետք է խաղար Ռասել Քրոուն։ Սակայն Ռիդլի Սքոթը չընդունեց սցենարը, և 2008 թվականի ընթացքում այն վերագրվեց Ռոբին Հուդի՝ ավազակ դառնալու ճանապարհի պատմության հիման վրա։ Անձամբ շերիֆը պահպանվեց որպես պատմության մաս, չնայած նրա դերը կրճատվեց երեք դրվագով։ «Նոթինգհեմ»֊ը վերանվանվեց, որպեսզի ֆիլմի անվանումն ավելի ավանդական հնչի։ Ֆիլմի նկարահանումները սկսվել են 2009 թվականի մարտի 30-ից։
Ստեղծողների կողմից նկարահանված ֆիլմը նվիրված է իրենց գործընկեր Բրետ Ջոնսոնին (1958-2010)։


== Սյուժե ==
Ֆիլմում Ռոբինը Ռիչարդ Առյուծասրտի բանակի նետաձիգ է, իսկ չարագործները ֆրանսիացիներն են։ Ֆիլմի սկզբում Ռիչարդն իր բանակով գրոհում է ֆրանսիական ամրոցը։ Գրոհի ժամանակ արքան պարանոցի վրա ստանում է մահացու վիրավորում և մահանում է։ Ռիչարդի մահից հետո Ռոբինը որոշում է վերադառնալ Անգլիա։ Նա իր ընկերներ-նետաձիգների խմբով անցնում է անտառի միջով դեպի Ֆրանսիայի ափերը։ Այդ ժամանակ Ռիչարդի ասպետներից մեկը հենց այդ ափն է նետում մահացած արքայի թագը, որը պետք էր փոխանցել Անգլիայի հաջորդ արքային։ Հանկարծ նրանց վրա հարձակվում են, սակայն Ռոբինի օգնության եկած ջոկատը կարողանում է ետ խլել թագը։ Ասպետը, մահանալով, Ռոբինին խնդրում է իր սուրը հասցնել իր հորը, ով Նոթինգհեմում է։ Ռոբինը վերադառնում է Անգլիա, թագը հանձնում է նոր արքային՝ Իոհան Անհողինին, և գնում Նոթինգհեմ։ Որպեսզի այդ գույքը չանցնի թագավորությանը, Ռոբինը ստիպված է լինում ձևացնել, որ ինքն այն նույն ասպետն է, ում սուրը որ կրում էր, և դառնալ Լեդի Մերիոնի «ամուսինը»։ Միևնույն ժամանակ ֆրանսիացիները որոշում են օգտվել խառնաշփոթից և ափ հանում իրականացնել Անգլիայում։ Սակայն արքային՝ Ռոբինի օգնությամբ, հաջողվում է հակահարված տալ նրանց և դուրս շպրտել երկրից։ Մարտի ժամանակ Ռոբինը շատ խիզախորեն է կռվում, ինչը դուր չի գալիս Իոհանին։ Հաղթանակից հետո նա Ռոբինին օրենքից դուրս է հայտարարում։ Ռոբինն իր ընկերների, մոտ զինակիցների և Մերիոնի հետ, որի նկատմամբ այդ ժամանակ հայտնվում են փոխադարձ զգացմունքներ, հեռանում է Շերվուդի անտառ։
Պրոդյուսեր Մարկ Շյուգերը հայտարարել է․ 


== Դերերում ==


== Քննադատություն ==
Ֆիլմը տարբեր քննադատություններ է ստացել։ Rotten Tomatoes կայքում ֆիլմն ունի 43 % դրական կարծիքներ՝ հիմնված 215 կարծիքի վրա։ Metacritic կայքը ֆիլմին տվել է 53 % դրական գնահատականներ։


== Ծանոթագրություններ ==


== Արտաքին հղումներ ==
Ֆիլմի նկարահանումների մասին(չաշխատող հղում)
Ֆիլմի ռեժիսորի պատասխանները «Իզվեստիա» թերթին, Ռուսաստանում ֆիլմի պրեմիերայից առաջ։ 
«Новый взгляд»-ի վերլուծությունը
«Ռոբին Հուդը» Mirfilm.ru ամսագրում Archived 2010-07-29 at the Wayback Machine.
Միխայիլ Տրոֆիմենկով։ (2010-05-15)։ «Ֆիլմի վերլուծություն և քննադատություն» (ռուսերեն)։ Коммерсантъ։ Արխիվացված օրիգինալից 2012-03-29-ին։ Վերցված է 2010-11-23